Építészeti remekművet ismerhetünk meg a Modemben – videóval - Debrecen hírei, debreceni hírek | Debrecen és Hajdú-Bihar megye hírei - Dehir.hu
2019. 09. 22. 16:48:35
Építészeti remekművet ismerhetünk meg a Modemben – videóval
Szerző: Nádasdi Anikó | nadasdi.aniko@dtv.hu Közzétéve: 2016.08.19. 16:50	| Frissítve: 2016.08.19. 18:43
Újabb építészeti tárlat nyílt a Modemben. Ez a harmadik a sorban idén. A dán és az észt kiállítás után a cseh Tugendhat-villa történetét és építészeti megoldásait ismerhetik meg a látogatók.
A világ egyik legjelentősebb villaépületének történetét és építészeti értékeit ismertetik a tablók a Modem legújabb kiállításán. Ez már a harmadik tárlat, melyet a Hajdú-Bihar Megyei Építész Kamarával karöltve rendez az intézmény. A Csehországban, Brnóban lévő villát egy híres építész, Ludwig Mies Van Der Rohe tervezte.
Rengeteg olyan épület fűződik a nevéhez, ami formaalkotó szempontból újdonság volt vagy különlegességnek számít. Ezt a villát egy családnak tervezte nagyon különleges anyagokból - magyarázta Kónya Ábel, a Modem vezető kurátora.
Komolay Szabolcs alpolgármester az ünnepségen arról beszélt, hogy a két város, Debrecen és Brno kapcsolatában is kiemelt szerepe van ennek a kiállításnak.
- Brno és Debrecen kapcsolata egyre szorosabbá válik, egy testvérvárosi megállapodás van kialakulóban, ez a kiállítás a szorosabb kulturális együttműködés egy nagyon szép példája - hallhattuk Komolay Szabolcsot.
A kiállításon a villa makettje is látható. Ezt viszont csak vasárnapig lehet megnézni. A tárlat egyébként szeptember 11-ig marad a Modemben.
Dehir - Kiállítás a Tugendhat-villáról a Modemben
Címkék: Modem, Villa, Brno, Tugendhat, Tugendhat-villa